b"\n_START_ARTICLE_\nPeptidai\n_START_PARAGRAPH_\nPeptidai (nuo sen. gr. \xcf\x80\xce\xb5\xcf\x80\xcf\x84\xcf\x8c\xcf\x82, 'suvir\xc5\xa1kintas' nuo \xcf\x80\xce\xad\xcf\x83\xcf\x83\xce\xb5\xce\xb9\xce\xbd 'vir\xc5\xa1kinti') yra trumpi amino r\xc5\xabg\xc5\xa1\xc4\x8di\xc5\xb3 polimerai sujungti peptidin\xc4\x97mis (amidin\xc4\x97mis) jungtimis (C(O)NH). Nuo baltym\xc5\xb3 jie skiriasi ma\xc5\xbeesniu molekul\xc4\x97s dyd\xc5\xbeiu. \xc4\xaeprastai peptidus sudaro ma\xc5\xbeiau nei 50 monomerini\xc5\xb3 vienet\xc5\xb3 (amino r\xc5\xabg\xc5\xa1\xc4\x8di\xc5\xb3). Peptidai gali b\xc5\xabti baltym\xc5\xb3 fragmentai._NEWLINE_Trumpiausi peptidai yra dipeptidai, kuriuos sudaro dvi amino r\xc5\xabg\xc5\xa1tys sujungtos viena peptidine grandimi. Didesni peptidai gali b\xc5\xabti tripeptidai, tetrapeptidai ir t. t."